text: Horsens-borgmester: Flere penge giver ikke mere service
  21 november 2011 kl. 09.45
  Horsens-borgmester advarer mod finansloven.
  Ifølge den ny finanslov skal der ansættes mere personale i vuggestuer, børnehaver og andre institutioner.
  Det har fået KL's formand Jan Trøjborg - der også er borgmester i Horsens - til at sende en kraftig advarsel om, at det er farligt for økonomien.
  - Det er afgørende for genopretning af dansk økonomi, at vi fjerner de mekanismer, der automatisk presser udgifterne opad, uden at politikerne kan prioritere, siger han til Ritzau og tilføjer, at kvalitet i offentlig service ikke hænger direkte sammen med mængden af penge, der bruges.
  